wannaphong/clean_thaiwikipedia huggingface dataset:
# เติงเฟิง
เติงเฟิง (ไปรษณีย์: Tengfeng) เป็นนครระดับอำเภอในนครเจิ้งโจว มณฑลเหอหนาน ประเทศจีน 

เติงเฟิงมีขนาดพื้นที่  และมีจำนวนประชากรประมาณ 630,000 คน Introduction to Dengfeng , official website of Dengfeng Government, visited on April 12, 2008. ครอบคลุมบริเวณมุมตะวันตกเฉียงใต้ของเจิ้งโจวและเป็นเขตการปกครองระดับอำเภอที่อยู่ทางตะวันตกสุดของเจิ้งโจว

เติงเฟิงตั้งอยู่ที่เชิงเขาซง หนึ่งในภูเขาที่ศักดิ์สิทธิ์ที่สุดในประเทศจีน เมืองนี้เป็นหนึ่งในศูนย์กลางทางจิตวิญญาณที่มีชื่อเสียงที่สุดของจีน และเป็นที่ตั้งของสถาบันทางศาสนาและวัดที่มีชื่อเสียงหลายแห่ง เช่น วัดจงเยฺว่, วัดเส้าหลิน (ศูนย์กลางศิลปะการต่อสู้ที่มีชื่อเสียง), รวมถึงสถาบันขงจื๊อซงหยาง และ ด้วยเหตุนี้ จึงมีการแสดงออกทางผ่านทางบทกวีจากวรรณคดีจีนว่าสถานที่แห่งนี้เป็น "ศูนย์กลางแห่งสวรรค์และโลก" บางส่วนของเมืองได้รับการขึ้นทะเบียนเป็นแหล่งมรดกโลกของยูเนสโกเมื่อ ค.ศ. 2010

 ภาพ
# ดรูว์ ไวส์แมน
ดรูว์ ไวส์แมน (7 กันยายน 1959) เป็นแพทย์และนักวิทยาศาสตร์ชาวอเมริกัน และผู้รับราวัลโนเบลสาขาการแพทย์ เป็นที่รู้จักดีจากส่วนร่วมในชีววิทยาอาร์เอ็นเอ ชิ้นงานของเขาได้ถูกนำมาใช้ในการพัฒนาวัคซีนเอ็มอาร์เอ็นเอ โดยเฉพาะอย่างยิ่งวัคซีนโรค COVID-19 ของ ไบออนเท็ก/ไฟเซอร์ และ มอเดอร์นา เขาเป็นศาสตราจารย์รอเบิตส์แฟมิลีด้านการวิจัยวัคซีน (Roberts Family Professor in Vaccine Research) คนแรก, ผู้อำนวยการสถาบันเพนน์เพื่อนวัตกรรมอาร์เอ็นเอ (Penn Institute for RNA Innovation) และอาจารย์แพทย์ประจำวิทยาลัยแพทยศาสตร์เพเรลแมน มหาวิทยาลัยเพนซิลเวเนีย เขาและเพื่อนร่วมวิจัย คอตอลิน คอริโคว ได้รับรางวัลร่วมกันจำนวนมาก รวมถึงรางวัลวิจัยทางคลินิกแลสเคอร์-ดีบาคี และในปี 2023 ทั้งคู่ได้รับรางวัลโนเบลสาขาการแพทย์และสรีรวิทยา

การยอมรับ
ไวส์แมนและกอริกอได้รับรางวัลโนเบลสาขาการแพทย์และสรีรวิทยาในปี 2023 จากผลงานที่เกี่ยวกับเอ็มอาร์เอ็นเอ, รางวัลรอสเซนสตีล ในปี 2020, รางวัลลูยซา กรอว ฮอร์วิตซ์, รางวัลศูนย์การแพทย์แอลบานี,Albany Medical Center Prize 2021 รางวัลวิจัยคลินิกแลสเคอร์-ดีบาคี, รางวัลแนวหน้าความรู้ มูลนิธิ BBVA 

ไวส์แมนได้รับปริญญากิตติมศักดิ์จากวิทยาลัยแพทยศาสตร์ มหาวิทยาลัยเดร็กเซิล และในปี 2021 เขาได้รับรางวัลเจ้าหญิงแห่งแอสตูเรียส ในสาขาการวิจัยทางวิทยาศาสตร์ ในปี 2022 เขาได้รับรางวัลความก้าวหน้าด้านวิมยาศาสตร์ชีวิต, เหรียญเจสซี สตีเวนสัน คอวาเลนโค, จากสถาบันวิทยาศาสตร์แห่งชาติร่วมกับกอตอลิน และรางวัลญี่ปุ่น รางวัลรอเบิร์ต ค็อก กับรางวัลทังสำหรับสาขาวิทยาศาสตร์ชีวเภสัชวิทยา, รางวัลจานทองจากสถาบันความสำเร็จอเมริกัน และได้รับเลือกตั้งเข้าสู่สถาบันแพทยศาสตร์แห่งชาติอเมริกัน และสถาบันศิลปศาสตร์และวิทยาการแห่งชาติอเมริกัน ในปี 2023 เขาได้รับรางวัลฮาร์วีย์ของเท็กไอนอนในอิสราเอล รางวัลสำหรับปี 2021
# วัดหวายกรอง
วัดหวายกรอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางบุตร อำเภอบ้านค่าย จังหวัดระยอง

วัดหวายกรองเป็นลักษณะที่ราบ มีถนนสาธารณะตัดผ่าน ซึ่งปัจจุบันนาดยางแล้ว คือ ถนนสายบางบุตร-ดอนจันทร์ทางด้านทิศใต้และทิศตะวันตกติดแม่น้ำระยอง

วัดหวายกรองตั้งวัดเมื่อ พ.ศ. 2390 ได้รับพระราชทานวิสุงคามสีมาเมื่อวันที่ 18 มกราคม พ.ศ. 2531 วัดมีโบราณวัตถุและเสนาสนะได้แก่ มณฑปพระพุทธบาทจำลองทรงจัตุรมุข (พ.ศ. 2460) อุโบสถ (พ.ศ. 2426) เจดีย์ก่ออิฐฐานแปดเหลี่ยม (พ.ศ. 2435) ยังอยู่ในสภาพที่จะบูรณะได้ นับเป็นวัดเก่าที่ยังเหลือของโบราณวัตถุไม่ถูกรื้อถอน
# วัดตาขัน
วัดตาขัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตาขัน อำเภอบ้านค่าย จังหวัดระยอง ปัจจุบันพระครูวิบูลย์ภารกิตติ์ ดำรงตำแหน่งเจ้าอาวาส

วัดตาขันตั้งวัดเมื่อ พ.ศ. 2423 ได้รับพระราชทานวิสุงคามสีมาเมื่อ พ.ศ. 2440 ผู้ริเริ่มตั้งวัดฝ่ายฆราวาสไม่ปรากฏหลักฐาน ฝ่ายสงฆ์ที่นับว่าเป็นผู้ริเริ่มก่อตั้งจริงจัง และเป็นที่รู้จักกันทั่วไป คือ ท่านพ่อตั้งหรือหลวงพ่อตั้งได้เป็นผู้ริเริ่มขึ้นและเป็นเจ้าอาวาสรูปแรก ปกครองวัดอยู่หลายพรรษา จนมีบางท่านแทนที่จะเรียกชื่อว่าวัดตาขันว่า วัดหลวงพ่อตั้ง 

วัดมีพิพิธภัณฑ์วัดตาขันซึ่งพระครูวิบูลย์ภารกิตติ์เป็นผู้ริเริ่มการก่อตั้ง มีการจัดแสดงวัตถุสิ่งของ จึงเป็นแต่เพียงใช้มุมหนึ่งภายในศาลาวัด เก็บและจัดแสดงวัตถุสิ่งของจำนวนหนึ่งซึ่งญาติโยมที่มาทำบุญที่วัด ทางเข้าวัดมี พระพุทธตรีโลกเชษฐ์ เป็นพระพุทธรูปพื้นหลังด้านข้างองค์พระสีเขียวโดดเด่น มีอุโบสถมหาอุด ด้านในเป็นกุฏิของพระภิกษุ สามเณร ด้านหลังกุฏิมีศาลาการเปรียญ อเนกประสงค์ ในพื้นที่วัดเป็นที่ตั้งของโรงเรียนวิบูลวิทยา
# สมาพันธ์มวยสากลโอเชียเนีย
สมาพันธ์มวยสากลโอเชียเนีย  เป็นองค์กรปกครองกีฬามวยสากลสมัครเล่นของโซนโอเชียเนีย เป็นสมาชิกของสมาคมมวยสากลนานาชาติ เกิดขึ้นจากการประกาศใช้รัฐธรรมนูญเมื่อวันที่ 16 กุมภาพันธ์ พ.ศ. 2552 โดยเข้ารับหน้าที่แทนอดีตสมาคมมวยสากลสมัครเล่นโอเชียเนีย (OABA) สมาพันธ์มวยสากลโอเชียเนียมีหน้าที่ดูแลการแข่งขันกีฬามวยสากลสมัครเล่นภายในภูมิภาคโอเชียเนีย โอเชียเนียเป็นหนึ่งใน 5 สมาพันธ์ระดับภูมิภาคทั่วโลก ประกอบด้วย 17 ชาติภายในภูมิภาคโอเชียเนีย

ประธานคนปัจจุบันของสมาพันธ์มวยสากลโอเชียเนียคือ นายตาฮิติ เนน่า (ประธานสมาคมมวยสากลโพลีนีเซียน) มีรองประธาน 2 คนและกรรมการบริหาร 6 ท่าน

 รายการแข่งขัน 
 มวยสากลสมัครเล่นชิงแชมป์โอเชียเนีย
 มวยสากลสมัครเล่นชิงแชมป์สหภาพโอเชียเนีย
# สหพันธ์เทนนิสเอเชีย
สหพันธ์เทนนิสเอเชีย  เป็นองค์กรไม่แสวงผลกำไรในเครือสหพันธ์เทนนิสนานาชาติ เป็นองค์กรระดับทวีปของสมาคมเทนนิสแห่งชาติของประเทศในmทวีปเอเชีย วัตถุประสงค์หลักของสหพันธ์เทนนิสเอเชีย คือการยกระดับมาตรฐานคุณภาพของเทนนิสเอเชีย และเพื่อทำให้กีฬาเทนนิสเป็นที่นิยมในหมู่ประชาชนชาวเอเชีย ปัจจุบันมีสมาคมสมาชิก 44 สมาคมที่เป็นตัวแทนของประเทศของตน สหพันธ์เทนนิสเอเชียทำงานอย่างใกล้ชิดกับสหพันธ์เทนนิสนานาชาติ (ITF) และสนับสนุนสมาคมสมาชิกผ่านการดำเนินโครงการต่าง ๆ มากมาย
# สมาพันธ์มวยสากลยุโรป
สมาพันธ์มวยสากลยุโรป  เป็นองค์กรปกครองกีฬามวยสมัครเล่นของทวีปยุโรป เป็นสมาชิกของสมาคมมวยสากลนานาชาติซึ่งเป็นองค์กรปกครองทั่วโลก เกิดขึ้นจากการประกาศใช้รัฐธรรมนูญเมื่อวันที่ 16 กุมภาพันธ์ พ.ศ. 2552 โดยเข้ารับหน้าที่ของอดีตสมาคมมวยสากลสมัครเล่นยุโรป (EABA)

ประธานสมาพันธ์มวยสากลยุโรปคือ ฟรังโก ฟัลซิเนลลี (อดีตประธานสหพันธ์มวยสากลอิตาลี) มีรองประธานสองคนและสมาชิกคณะกรรมการบริหาร 16 คน ซึ่งทั้งหมดเป็นผู้ชาย แม้ว่าสมาพันธ์จะควบคุมมวยสากลสมัครเล่นทั้งสองเพศก็ตาม

เมื่อวันที่ 29 ตุลาคม พ.ศ. 2550 คณะกรรมการบริหารของสมาคมมวยสากลสมัครเล่นยุโรปได้ถอดถอนอดีตประธาน เอดูอาร์ด คูไซนอฟ (รัสเซีย) ซึ่งเป็นศัตรูคู่อาฆาตของประธานสมาคมมวยสากลนานาชาติ อู๋ ชิง-กัว ออกจากสมาคมในการประชุมวิสามัญ EC ที่จัดขึ้นที่เมืองชิคาโก การโหวตคือ 14 เสียงและหนึ่งเสียงคัดค้านการถอดถอนคูไซนอฟ หลังจากที่สหพันธ์มวยสากลรัสเซียแจ้งสมาคมมวยสากลสมัครเล่นยุโรปและสมาคมมวยสากลนานาชาติ เมื่อต้นเดือนตุลาคมถึงการตัดสินใจถอนการสนับสนุนให้เขา

 รายการแข่งขัน 
 มวยสากลสมัครเล่นชิงแชมป์ยุโรป
 มวยสากลสมัครเล่นชิงแชมป์สหภาพยุโรป
# มิสเวิลด์ 1951
มิสเวิลด์ 1951 มิสเวิล์ด จัดที่ โรงละครไลเซียม, ลอนดอน, สหราชอาณาจักร เมื่อวันที่ 29 กรกฎาคม 1951 เดิมทีเวทีการประกวดนี้ตั้งใจจะเป็นการจัดครั้งเดียวสำหรับเทศกาลแห่งเกรตบริเตน.

มีผู้เข้าประกวด 27 คนจาก 7 ประเทศ

ผลการประกวด
 thumb |250x250px| Miss World 1951 Participating countries and territories

 ผลตำแหน่ง 
PlacementContestantมิสเวิลด์ 1951  - กีกี้ ฮอแกนส์สันรองอันดับ 1  – ลอว์ร่า-เอลลิสัน เดวิสรองอันดับ 2 – ดอรีน-กัฟฟ์นีย์ ดอวน์รองอันดับ 3 - แจ็คเกอลีน เลอมวนรองอันดับ 4 - ไอลีน พี. เชส

ผู้เข้าประกวด 

ผู้เข้าประกวดทั้ง27คนเข้าร่วมการประกวดครั้งนี้
ประเทศผู้เข้าประกวดอายุ (ขณะประกวด)บ้านเกิดเพิ่มเติม ลีลี่ เจคอบสัน  18  โคเปนเฮเกน  แจ็คเกอลีน เลอมวน  19  บาโยซ์   ไอลีน พี. เชส  20  เซาท์วิก   แอน โรสแมรี่ เวสต์  18  อิลฟอร์ด  
| เบรนดา มี 
| 18 
| ดาร์บี 
|
|-
|
| ดอรีน-กัฟฟ์นีย์ ดอวน์ 
| 28 
| เชลซี 
| แต่งงาน
|-
|
| อีเลน ไพรซ์ 
| 22 
| โบลตัน 
|
|- 
|
| เฟย์ คอตตอน 
| 18 
| อีสต์มิดแลนด์ส 
|
|-
|
| จีน สวีนนี่ 
| n/a 
| ลิเวอร์พูล 
|
|-
|
| จีน เวิร์ธ
| n/a 
| เทดดิงตัน 
|
|-
|
| ลอว์ร่า-เอลลิสัน เดวิส 
| 26 
| แฮมเมอร์สมิธ 
| แต่งงาน
|-
|
| มาร์กาเร็ต มิลล์ส 
| n/a 
| มิดเดิลตัน 
|
|-
|
| มาร์กาเร็ต มอร์แกน 
| 22 
| เวสต์เคอร์บี้ 
|
|-
|
| มาร์กาเร็ต เทอร์เนอร์ 
| n/a
| เบอร์มิงแฮม 
|
|-
|
| มาร์ลีน แอน ดี 
| 19 
| เวสตันโร้ด 
|
|-
|
| แมรี่ แม็คเลนี่ย์ 
| n/a 
| ไคลด์แบงก์ 
|
|-
|
| มอว์รีน โอนีล 
| 19 
| ปาล์มเมอร์สกรีน 
|
|-
|
| นีน่า เวย์ 
| 21 
| เอ็ดจ์แวร์ 
|
|-
|
| นอร์ม่า คิตเช่น 
| 21 
| ลีดส์ 
|
|-
|
| แพท คาเมรอน 
| n/a 
| กลาสโกว์ 
|
|-
|
| ซิดนีย์ จูน วอล์กเกอร์
| 18 
| ฟลีตวู้ด 
|
|-
|
| ซิลเวีย เวรน 
| 20 
| ดาเกนแฮม 
|
|-
|
| เธลม่า เคอร์ร 
| 19 
| เบลฟาสต์ 
|
|-
|  มาร์กาเร็ต ฟาน เบียร์  n/a  n/a   ไม่สามารถระบุตัวตน  n/a  n/a  นักเรียนเชื้อสายเม็กซิโกในลอนดอน กีกี้ ฮอแกนส์สัน  22  สตอกโฮล์ม  แอนเน็ตต์ กิ๊บสัน  20  ลุยส์วิลล์ 

เพิ่มเติม
ประกวดครั้งแรก
 
 
 
 
 
 

 
  - เดิมทีมีผู้เข้าประกวดทั้ง 30 คน แต่ แมรี่ อัคครอยด์ และ ผู้เข้าประกวดอีก 2 คน (ทั้งหมดแต่งงานแล้ว) ถอนตัวจากการแข่งขันเนื่องจากสามีของพวกเธอไม่อนุญาตให้พวกเธอใส่ชุดว่ายน้ำโชว์ต่อชายอื่น
# เอลิโอ
เอลิโอ  เป็นภาพยนตร์คอมพิวเตอร์แอนิเมชันแนววิทยาศาสตร์ และตลกผจญภัย สัญชาติอเมริกันที่กำลังจะเข้าฉาย ผลิตโดยวอลต์ดิสนีย์พิกเชอส์และพิกซาร์แอนิเมชันสตูดิโอส์ และจัดจำหน่ายโดยวอลต์ดิสนีย์สตูดิโอส์โมชันพิกเชอส์ บทประพันธ์และกำกับโดยเอเดรียน โมลินา (เป็นการกำกับเรื่องแรกของเขา) อำนวยการสร้างโดยแมรี อลิซ ดรัมม์ และอำนวยการสร้างบริหารโดยพีต ดอกเตอร์ พากย์เสียงนำโดยโยนาส กิเบรบ, อเมริกา เฟอร์เรรา, จามีลา จามิล และแบรด การ์เร็ตต์ เป็นภาพยนตร์เรื่องที่ 28 จากทั้งหมดที่ผลิตโดยสตูดิโอ เป็นเรื่องราวการติดตามเด็กชายอายุ 11 ปีที่ชื่อเอลิโอ โซลิส (กิเบรบ) ซึ่งบังเอิญกลายมาเป็นทูตอวกาศของดาวเคราะห์โลกโดยไม่ได้ตั้งใจ หลังจากถูกมนุษย์ต่างดาวส่งลำแสงไปยังคอมมิวนิเวิร์สเพื่อการติดต่อ เอลิโอต้องสร้างความสัมพันธ์ใหม่กับสิ่งมีชีวิตต่างดาวที่แปลกประหลาดและเอาชีวิตรอดจากการทดลองที่น่ากลัวหลายครั้ง

ภาพยนตร์เรื่องนี้ได้รับการประกาศอย่างเป็นทางการในงานดี23 เอ็กซ์โป ในเดือนกันยายน ค.ศ. 2022 โดยโมลินาและดรัมม์ได้เข้าร่วมโครงการนี้ในฐานะผู้กำกับและผู้ผลิตตามลำดับ ในขณะที่กิเบรบและเฟอร์เรราได้รับการเปิดเผยว่าจะรับบทพากย์เสียงนำ

เอลิโอมีกำหนดเข้าฉายในโรงภาพยนตร์สหรัฐในวันที่ 13 มิถุนายน ค.ศ. 2025 ส่วนในไทย 19 มิถุนายน ค.ศ. 2025

 คำนำ 

 เสียงพากย์ 
 โยนาส กิเบรบ รับบทเป็น เอลิโอ โซลิส, เด็กชายอายุสิบเอ็ดปีที่ถูกมนุษย์ต่างดาวเข้าใจผิดพลาดว่าเป็นทูตของโลก
 อเมริกา เฟอร์เรรา รับบทเป็น พันตรีโอลกา โซลิส, แม่ของเอลิโอที่ดำเนินโครงการทางทหารลับสุดยอด
 จามีลา จามิล รับบทเป็น เอกอัครราชทูตเควสตา, ทูตมนุษย์ต่างดาว
 แบรด การ์เร็ตต์ รับบทเป็น เอกอัครราชทูตกริกอน, ทูตมนุษย์ต่างดาว
# เกาจิ๋ว
เกาจิ๋ว("ซุนเซ็กแจ้งในหนังสือดังนั้น จึงว่าท่านทั้งปวงไม่รู้หรือ เมื่อครั้งเตียวก๊กกับพวกเพื่อนเปนโจรอยู่นั้น ฝ่ายเตียวจิ๋นเจ้าเมืองเกาจิ๋ว นับถือออท้าวลงผีศักดิ์สิทธิ์ ถ้าเตียวจิ๋นจะยกกองทัพไปแห่งใด ก็เอาแพรแดงให้ออท้าวลงเลขยันต์ แล้วให้ทหารทั้งปวงโพกสีสะ ทำการสงครามก็กันอาวุธไม่ได้ เตียวจิ๋นกับทหารทั้งปวงทำสงครามก็เปนอันตรายในที่รบ แลท่านจะมานับถืออิเกียด ซึ่งเปนคนโกหกนับถือผีนั้นไม่ควร เราจึงจะให้ฆ่าอิเกียดเสีย เมืองเราจะได้มีสุขสืบไป")  ในภาษาจีนกลางเรียกว่า เจียวโจว  (เวด-ไจลส์: Chiao1-Cho1) เป็นมณฑลของจีนสมัยราชวงศ์ ในยุคราชวงศ์ฮั่นและราชวงศ์จิ้น ในยุคราชวงศ์มณฑลเกาจิ๋วประกอบด้วยพื้นที่เหลียงกว่างและภาคเหนือของเวียดนาม แต่ภายหลังพื้นที่กวางตุ้งได้แยกมาก่อตั้งเป็นมณฑลกว่างโจวโดยซุนกวนภายหลังการเสียชีวิตของชื่อ เซี่ย และคงอยู่กระทั่งมีการก่อตั้งมณฑลอันนัมในปี ค.ศ. 679

 ประวัติศาสตร์ 
 ราชวงศ์ฮั่น 
เมื่อ 111 ปีก่อนคริสตกาล กองทัพของจักรพรรดิฮั่นอู่ตี้พิชิตรัฐกบฏลำอวด (南越 หนานเยฺว่) และจัดตั้งพื้นที่เป็นเขตการปกครองระดับปู้ (部 bù) หรือเขตชื่อเกาจี (交阯 เจียวจื่อ) ภายใต้การปกครองของข้าหลวงหรือชื่อฉื่อ (:zh:刺史 (cìshǐ) :vi:thứ sử) นอกจาก 6 เมือง (จฺวิ้น) ดั้งเดิม (หนานไห่, เหอผู่, ซังงาว (ชางอู่), ยฺวี่หลิน, เกาจี (เจียวจื่อ) และจิ่วเจิน) ราชวงศ์ฮั่นยังยึดครองอาณาเขตใหม่ในไหหลำรวมถึงพื้นที่ทางใต้ของด่านงาง และก่อตั้งเป็นเมืองจูหยา, ตานเอ่อร์ และรื่อหนาน ในปี ค.ศ. 203  เขตเกาจี หรือ เจียวจื่อปู้ (交趾部 Jiāozhǐ bù) ได้เลื่อนฐานะเป็นโจวหรือมณฑลในชื่อ เกาจิ๋ว หรือ เจียวโจว (交州 Jiāozhōu)

 ง่อก๊ก 
200px|thumb|left|สงครามระหว่างราชวงศ์จิ้นและง่อก๊ก ค.ศ. 264-272
หลังการเสียชีวิตของชื่อ เซี่ย (士燮) ในปี ค.ศ. 226 ง่อก๊กแบ่งมณฑลเกาจิ๋วออกเป็นมณฑลกว่างโจว (廣州) และมณฑลเกาจิ๋วใหม่ แต่หลังการปราบปรามชื่อ ฮุย (士徽) บุตรชายของชื่อ เซี่ย ง่อก๊กก็ผนวกรวมกว่างโจวและเกาจิ๋วเข้ากันใหม่ จนกระทั่งในปี ค.ศ. 264 เมื่อเกาจิ๋วถูกแบ่งออกเป็น 2 มณฑลอีกครั้ง โดยมณฑลกว่างโจวประกอบด้วย 3 เมือง ได้แก่ หนานไห่ ซังงาว และยฺวี่หลิน ส่วนมณฑลเกาจิ๋วใหม่ประกอบด้วย 4 เมือง ได้แก่ เหอผู่ เกาจี จิ่วเจิน และรื่อหนาน ในปีเดียวกันนั้น ทูตโรมันได้เดินทางมาถึงเมืองเกาจีของมณฑลเกาจิวและเดินทางต่อไปยังราชสำนักง่อก๊ก ในปี ค.ศ. 229 ง่อก๊กส่งทูตไปอาณาจักรฟูนานที่ซึ่งมีพ่อค้าจากอินเดียและที่อื่น ๆ มารวมตัวกัน

 ราชวงศ์จิ้น 

 ราชวงศ์ใต้ 

 อาณาจักรหวั่นซวน 

 ราชวงศ์สุยและถัง 

 ราชวงศ์หมิง
# สมาพันธ์เทนนิสแอฟริกา
สมาพันธ์เทนนิสแอฟริกา  เป็นองค์กรไม่แสวงผลกำไรในเครือสหพันธ์เทนนิสนานาชาติ เป็นองค์กรระดับทวีปของสมาคมเทนนิสแห่งชาติของประเทศในทวีปแอฟริกา ตั้งอยู่ใน เมืองตูนิส ประเทศตูนิเซีย จุดมุ่งหมายหลักของสมาพันธ์เทนนิสแอฟริกาคือการควบคุมกฎเทนนิสในทวีปแอฟริกา เพื่อพัฒนาโครงสร้างพื้นฐานของกีฬา และเพื่อให้เป็นที่นิยมทั่วทั้งทวีป ทั้งนี้ สมาพันธ์เทนนิสแอฟริกายังตระหนักถึงความเป็นเลิศของนักเทนนิสมืออาชีพทั้งนักเทนนิสและสมาคมสมาชิกที่ได้รับรางวัลและเกียรติคุณ เป็นสมาคมเทนนิสระดับภูมิภาคที่ใหญ่ที่สุดโดยมีสมาชิก 50 ประเทศ มีภาษาอังกฤษและภาษาฝรั่งเศสเป็นภาษาราชการขององค์กร จากข้อมูลของสมาพันธ์เทนนิสแอฟริกา ทวีปแอฟริกาแบ่งออกเป็นห้าโซนที่แตกต่างกันตามพื้นฐานทางภูมิศาสตร์ โดยแต่ละโซนจะมีสำนักงานเป็นของตัวเอง
# สมาพันธ์เทนนิสอเมริกากลางและแคริบเบียน
สมาพันธ์เทนนิสอเมริกากลางและแคริบเบียน  เป็นองค์กรไม่แสวงผลกำไรในเครือสหพันธ์เทนนิสนานาชาติ เป็นองค์กรระดับทวีปของสมาคมเทนนิสแห่งชาติของประเทศในทวีปอเมริกากลางและแคริบเบียน มีวัตถุประสงค์เพื่อดำเนินนโยบายที่พัฒนากีฬาเทนนิสในอเมริกากลางและแคริบเบียน สำนักงานใหญ่ตั้งอยู่ในซานโตโดมิงโก สาธารณรัฐโดมินิกัน และมีสมาชิกประกอบด้วย 34 ประเทศ

วัตถุประสงค์ของสมาพันธ์เทนนิสอเมริกากลางและแคริบเบียน คือการสนับสนุน กำกับดูแล จัดระเบียบ ควบคุม และเผยแพร่การฝึกปฏิบัติของนักเทนนิส จัดระเบียบ สนับสนุน และ/หรือดำเนินการแข่งขัน การแข่งขันชิงแชมป์ โปรแกรมการฝึกอบรม และการประชุมเชิงปฏิบัติการสำหรับสหพันธ์เทนนิสแห่งชาติของแคริบเบียนและอเมริกากลาง และรักษาความร่วมมือกับสหพันธ์เทนนิสนานาชาติในนามของพื้นที่ทางภูมิศาสตร์ของแคริบเบียนและอเมริกากลาง
# มิสเวิลด์ 1952
มิสเวิลด์ 1952 เป็นการจัดประกวดครั้งที่ 2 จัดเมื่อวันทื่ 14 พฤศจิกายน 1952 จัดที่ โรงละครไลเซียม,ลอนดอน, สหราชอาณาจักร มีผู้เข้าประกวด 11 คน จาก 9 ประเทศ กีกี้ ฮอแกนส์สัน จาก สวีเดน ส่งมอบมงกุฎต่อให้ เมย์-หลุยส์ โฟลดิน จาก สวีเดน เช่นกัน เป็นการชนะ2ปีซ้อนครั้งแรกในมิสเวิลด์ ผู้ชนะได้รับถ้วยรางวัลและช่อดอกไม้เนื่องจากยังไม่มีสายสะพายในสมัยนั้น

ผลการประกวด
 thumb | 500x434px | right | Miss World 1952 participating countries and territories

 ตำแหน่ง ผู้เข้าประกวด Miss World 1952  – เมย์-หลุยส์ โฟลดิน† 1st Runner-up  – ซิลเวีย มูลเลอร์ 2nd Runner-up  – เวร์ฮค่า มากส์ 3rd Runner-up  - เอวา มาเรีย เฮลลัส 4th Runner-up  – มาร์ลีน แอน ดี5th Runner-up  – นิโคล ดรูอื้น

ผู้เข้าประกวด
ผู้เข้าประกวดทั้ง 11 คนจาก 9 ประเทศ

ประเทศ/ดินแดนผู้เข้าประกวดอายุบ้านเกิดเพิ่มเติม ดอรีน-กัฟฟนีย์ ดอวน์ 29  เชลซี  แต่งงาน มาร์ลีน แอน ดี  20  เวสตันโร้ด   ลิลเลียน คริสเตนเซ่น  n/a  n/a  เอวา มาเรีย เฮลลัส  19  เฮลซิงกิ  นิโคล ดรูอิ้น  22  ปารีส  เวร์ฮค่า มากส์  19  แฟรงก์เฟิร์ต   แซนนี่ ไวต์เนอร์  n/a  n/a  เอ็ธเน่ ดันน์ n/a  n/a เมย์-หลุยส์ โฟลดิน  18  สตอกโฮล์ม  ซิลเวีย มูลเลอร์ 20  เจนีวา  แทลลี่ ริชาร์ดส์  24  นิวยอร์ก  

เพิ่มเติม
เข้าประกวดครั้งแรก
 
 
 
 

โดนตัดสิทธิ์เข้าประกวด
  - แอนน์-มารี ปาวเวลส์ เนื่องจากเธอไม่อยากจากสามีของเธอ(สามีตามมาด้วย)

 แหล่งข้อมูลอื่น 

 เว็บไซต์มิสเวิลด์อย่างเป็นทางการ
 เว็บไซต์การประกวดนางงามไทยและต่างประเทศ
# เลียงกี๋
เลียงกี๋ มีชื่อในภาษาจีนกลางว่า เหลียง จี  เป็นขุนนางของรัฐวุยก๊กในยุคสามก๊กของจีน และเป็นเสนาธิการทัพ (參軍 ชานจฺวิน) ใต้บังคับบัญชาของสุมาอี้

 ประวัติ 
ต้นรัชสมัยจักรพรรดิโจยอยแห่งวุยก๊ก ซินหงีเจ้าเมือง (太守 ไท่โฉ่ว) ของเมืองเว่ย์ซิง (魏興; อยู่บริเวณอำเภอฉือเฉฺวียนในมณฑลฉ่านซีและอำเภอยฺหวินซีในมณฑลหูเป่ย์ในปัจจุบัน) ลอบรายงานถึงราชสำนักวุยก๊กว่าเบ้งตัดเจ้าเมืองของเมืองซินเสีย (新城 ซินเฉิง) กำลังติดต่อกับรัฐจ๊กก๊ก แต่จักรพรรดิโจยอยทรงไม่เชื่อรายงาน สุมาอี้ซึ่งอยู่ประจำการที่อำเภออ้วนเซีย (宛 หว่าน; ปัจจุบันคือเขตหว่านเฉิง นครหนานหยาง มณฑลเหอหนาน) จึงส่งเลียงกี๋ไปตรวจสอบเบ้งตัดและเชิญเบ้งตัดให้เดินทางมานครหลวงลกเอี๋ยง ในเวลานั้นจูกัดเหลียงอัครมหาเสนาบดีและผู้สำเร็จราชการแทนพระองค์แห่งรัฐจ๊กก๊กเขียนจดหมายถึงเบ้งตัดเพื่อเกลี้ยกล่อมให้เบ้งตัดแปรพักตร์กลับมาเข้าด้วยจ๊กก๊ก เบ้งตัดเกรงว่าเรื่องนี้จะถูกเปิดเผยจึงก่อกบฏขึ้นทันที(諸葛亮聞之，陰欲誘達，數書招之，達與相報答。魏興太守申儀與達有隙，密表達與蜀潛通，帝未之信也。司馬宣王遣參軍梁幾察之，又勸其入朝。達驚懼，遂反。) อรรถาธิบายจากเว่ยเลฺว่ในจดหมายเหตุสามก๊ก เล่มที่ 3.

 ในนิยายสามก๊ก 
ในนิยายอิงประวัติศาสตร์เรื่องสามก๊กในศตวรรษที่ 14 ซึ่งเล่าเรื่องเหตุการณ์ก่อนและระหว่างยุคสามก๊ก ชื่อของเลียงกี๋เขียนด้วยอักษรจีนว่า 梁畿 ในนวนิยาย สุมาอี้ส่งเลียงกี๋ไปที่เมืองซินเสียและอ้างกับเบ้งตัดว่าสุมาอี้นำทัพไปยังเตียงฮันเพื่อต้านการบุกของรัฐจ๊กก๊ก เบ้งตัดได้ฟังดังนั้นก็รู้สึกยินดีเพราะเข้าใจว่าสุมาอี้ไม่ได้ระแคะระคายเรื่องที่ตนวางแผนก่อกบฏ จึงจัดงานเลี้ยงรับรองเลียงกี๋และส่งเลียงกี๋ออกจากเมืองสามก๊ก ตอนที่ 94.
# สหพันธ์เทนนิสโอเชียเนีย
สมาพันธ์เทนนิสโอเชียเนีย  เป็นองค์กรไม่แสวงผลกำไรในเครือสหพันธ์เทนนิสนานาชาติ เป็นองค์กรระดับทวีปของสมาคมเทนนิสแห่งชาติของประเทศในภูมิภาคโอเชียเนีย ก่อตั้งขึ้นในฐานะสมาคมระดับภูมิภาคของสหพันธ์เทนนิสนานาชาติ ในปี ค.ศ. 1993 เพื่อส่งเสริมการพัฒนากีฬาเทนนิสในภูมิภาคโอเชียเนีย โดยเน้นไปที่ประเทศเกาะเล็ก ๆ (ดินแดน/เขตปกครองตนเอง) และมีสำนักงานใหญ่ตั้งอยู่ที่ปาปัวนิวกินี โดยกีฬาเทนนิสทั้งในประเทศออสเตรเลียและนิวซีแลนด์ได้รับการพัฒนาอย่างดีอยู่แล้ว องค์กรเริ่มต้นด้วยสมาชิก 7 ชาติ ปัจจุบันมีสมาชิก 21 ประเทศ
# แลนดิส แบลร์
แลนดิส แบลร์  (ชื่อเกิดคือ ปีเตอร์ แลนดิส แบลร์ ; 4 กันยายน ค.ศ. 1983 –) เป็นนักวาดภาพประกอบและศิลปินการ์ตูนชาวอเมริกัน เขาวาดภาพประกอบนิยายภาพเรื่องเดอะฮันติงแอ็กซิเดนต์ รวมถึงต่อมาได้เขียนและวาดภาพประกอบเรื่องดิเอนเวียสซิบลิง และเดอะไนต์เต็นท์ เขายังเป็นที่รู้จักจากผลงานของเขากับเคตลิน เดาตี และเป็นสมาชิกของดิออร์เดอร์ออฟเดอะกูดเดธ

 ผลงาน 
ภาพวาดที่ตัดกันอย่างหนักและการเล่าเรื่องที่มืดมนของแบลร์ได้รับอิทธิพลจากเอ็ดเวิร์ด โกรีย์ หนังสือพิมพ์เดอะนิวยอร์กไทมส์กล่าวถึงงานของเขาในเรื่องเดอะฮันติงแอ็กซิเดนต์ว่าวาดไว้ด้วย "ความเร่าร้อนเชิงย้ำเขียน"

 หนังสือ 
แลนดิส แบลร์ มีชื่อเสียงใน ค.ศ. 2017 ด้วยภาพประกอบ 420 หน้าสำหรับเดอะฮันติงแอ็กซิเดนต์: อะทรูสตอรีออฟไครม์แอนด์โพอิทรี ซึ่งเขียนโดยเดวิด คาร์ลสัน และในปีเดียวกันนั้นได้มีการตีพิมพ์หนังสือเล่มที่สองของเคตลิน เดาตี ในชื่อฟรอมเฮียร์ทูอีเทอร์นิตี ที่มีภาพประกอบโดยแบลร์

เขาทั้งเขียนและวาดภาพดิเอนเวียสซิบลิงส์: แอนด์อาเทอร์มอร์บิดเนิร์สเซอรีไรมส์ สำหรับตีพิมพ์โดยสำนักพิมพ์นอร์ตันใน ค.ศ. 2019 ตามมาด้วยเดอะไนต์เต็นท์สำหรับสำนักพิมพ์ฮอลิเดย์เฮาส์ใน ค.ศ. 2023https://holidayhouse.com/book/the-night-tent/https://www.forewordreviews.com/reviews/the-night-tent/https://www.onlypicturebooks.com/2023/05/01/picture-book-review-the-night-tent-by-landis-blair/https://www.booklistonline.com/The-Night-Tent-Blair-Landis/pid=9772945

นอกจากนี้ แบลร์ยังเขียนและจัดพิมพ์หนังสือบางเล่มของเขาเองภายใต้สำนักพิมพ์แซสเตอร์กูดเมนต์เพรส

 นิทรรศการ 
 พิพิธภัณฑ์ศิลปะมัสคีกัน ในงานอันดายอิงเทรดิชันส์: เมเมนโตโมรี ที่พิพิธภัณฑ์ศิลปะมัสคีกัน โดยเป็นการแสดงแบบกลุ่ม ค.ศ. 2019

 มหาวิทยาลัยอินดีแอนา นอร์ทเวสต์ ในงานเดอะฮันติงแอ็กซิเดนต์: เฟิสต์แชปเตอร์ ซึ่งเป็นงานศิลปะต้นฉบับจากนิยายภาพ ในการแสดงเดี่ยว ค.ศ. 2019

 มหาวิทยาลัยนอร์เทิร์นอิลลินอย ในงานเมิร์ธแอนด์เมย์เฮม: แลนดิส แบลร์ ซีเลกชันส์ออฟดรออิงส์แอนด์บุ๊กส์ ค.ศ. 2021

 ไซด์โชว์แกลเลอรี ชิคาโก ในงานเธรโชลส์: แอนเอกซิบิชันออฟดรออิงส์บายแลนดิส แบลร์ ค.ศ. 2023https://www.sideshowgallerychicago.com/events-gallery-openings/thresholds-an-exhibition-of-drawings-by-landis-blair

 ผลงานอื่น 
ห้องโถงของอาคารอพาร์ตเมนต์อาร์ตเดโคในย่านกลางเมืองเมมฟิสมีผลงานเฉพาะที่เป็นกระจกสลักลายโดยแลนดิส แบลร์ โดยแสดงแผนที่เมืองเมมฟิส, สถานที่ทางประวัติศาสตร์ และประวัติความเป็นมาของอาคาร

ภาพประกอบของเขาปรากฏในสิ่งพิมพ์และนิตยสารออนไลน์ and  and  and  and  รวมถึงนำไปใช้ในงานพาณิชยศิลป์ เช่น การออกแบบทีเชิร์ตและกระเป๋าโท้ต

 รางวัลและเกียรติยศ 
 ผู้ชนะแกรนด์ไพรซ์ประจำ ค.ศ. 2012 จากการประกวดยูสตัซ ทิลลีย์ ของนิตยสารเดอะนิวยอร์เกอร์

 หนังสือสำหรับผู้ใหญ่ยอดเยี่ยมประจำ ค.ศ. 2018 ในงานรางวัลความเป็นเลิศด้านวรรณกรรมกราฟิกครั้งแรกสำหรับเดอะฮันติงแอ็กซิเดนต์ (ร่วมกับเดวิด แอล. คาร์ลสัน)

 รางวัลเกเดบูเลอส์ ค.ศ. 2020 สำหรับเดอะฮันติงแอ็กซิเดนต์

 รางวัลฟูฟ์ดอร์ ค.ศ. 2021 ในเฟสตีวาลแองแตร์นาซียอนาลเดอลาบงเดอดิซซีนีด็องกูแลม ค.ศ. 2021 สำหรับเดอะฮันติงแอ็กซิเดนต์ (ร่วมกับเดวิด แอล. คาร์ลสัน)

 กร็องปรีเดเล็กทรีซส์เดอแอล ค.ศ. 2021 (ร่วมกับเดวิด แอล. คาร์ลสัน) สำหรับเดอะฮันติงแอ็กซิเดนต์

 ชีวิตส่วนตัว 
แลนดิสขี่จักรยานล้อเดียว
# เทนนิสยุโรป
เทนนิสยุโรป  เดิมชื่อ สมาคมเทนนิสยุโรป  ก่อตั้งขึ้นที่กรุงโรม ประเทศอิตาลี เมื่อวันที่ 31 พฤษภาคม พ.ศ. 2518 โดยกลุ่มสหพันธ์เทนนิสระดับชาติของทวีปยุโรป 17 แห่ง โดยเป็นองค์กรปกครองส่วนภูมิภาคสำหรับกีฬาเทนนิสและอยู่ภายใต้การอุปถัมภ์ของสหพันธ์เทนนิสนานาชาติ เป็นสมาคมระดับภูมิภาคที่ใหญ่ที่สุดในโลกขององค์กรปกครองกีฬาสหพันธ์เทนนิสนานาชาติ โดยมีรัฐสมาชิก 50 ประเทศในปี ค.ศ. 2015

สำนักงานใหญ่ตั้งอยู่ในเมืองบาเซิล ประเทศสวิตเซอร์แลนด์ มีบทบาทสคัญในทุกด้านของการแข่งขันในทวีปยุโรป ดำเนินงานที่ได้รับมอบหมายจากสหพันธ์เทนนิสนานาชาติ และยังจัดการแข่งขันและกิจกรรมต่าง ๆ มากมายที่เป็นอิสระจากสหพันธ์เทนนิสนานาชาติ เช่น เทนนิสชิงแชมป์ยุโรป
# สมาพันธ์เทนนิสอเมริกาใต้
สมาพันธ์เทนนิสอเมริกาใต้ (;) เป็นองค์กรเอกชนไม่แสวงผลกำไรในเครือสหพันธ์เทนนิสนานาชาติ เป็นองค์กรระดับภูมิภาคของสมาคมเทนนิสของประเทศส่วนใหญ่ในทวีปอเมริกาใต้ ยกเว้น กายอานา และ ซูรินาเม ซึ่งเป็นสมาชิกของสมาพันธ์เทนนิสอเมริกากลางและแคริบเบียน (COTECC)
# ทากาชิ มัตสึยามะ
ทากาชิ มัตสึยามะ (, 2 เมษายน 1960 –) เป็นนักพากย์ นักแสดง นักร้อง และ นักแต่งเพลง ชาวญี่ปุ่น เกิดที่โตเกียว สังกัดอาโอนิโปรดักชัน ส่วนสูง 173 ซม. ชื่อจริงเขียนว่า  อ่านเหมือนกัน
# กล็อค 19
กล็อค 19 (Glock 19) เป็นปืนพกกึ่งอัตโนมัติขนาด 9 มม. ผลิตโดยบริษัท กล็อค จากประเทศออสเตรีย เป็นรุ่นขนาดย่อมของ กล็อค 17 โดยมีความยาวลำกล้องและระยะศูนย์เล็งสั้นกว่า 12 มิลลิเมตร และด้ามจับสั้นกว่า 11 มิลลิเมตร ผู้ผลิตระบุความจุแม็กกาซีนไว้ที่ 15 นัด ซึ่งบรรจุกระสุนได้น้อยกว่ากล็อค 17 สองนัด และน้ำหนักของกล็อค 19 นั้นเบากว่า 30 กรัม

 ระบบกลไก 
thumb|left|ชิ้นส่วนบางส่วนของกล็อค 19 
 การล็อก 
ระบบห้ามไกของปืนพกกล็อค 17 และ 19 เป็นการพัฒนาเพิ่มเติมจากระบบล็อคของปืนพกเอ็ม 1911 ของโคลต์ ที่พัฒนาโดยจอห์น โมเสส บราวนิง (John Moses Browning) โดยมีความแตกต่างที่ล็อคท้ายลำกล้องรูปเหลี่ยมของกล็อค จะล็อคโดยตรงกับช่องคัดปลอกของชุดลูกเลื่อน

 กลไกบรรจุกระสุนใหม่ 
หลังจากการยิง ลำกล้องและส่วนท้ายรังเพลิงจะเคลื่อนถอยหลังจนกระทั่งแรงดันลดลง เช่นเดียวกับระบบล็อคของโคลต์ เอ็ม 1911 ปลายด้านหลังของลำกล้องจะกระดกเพื่อปลดล็อค ในปืนพกกล็อค ใช้ส่วนควบคุมรูปแท่งซึ่งตั้งอยู่ในแนวทแยงที่ด้านล่างของลำกล้อง โดยอยู่ระหว่างลำกล้องกับผิวของโครงปืนที่รับกัน

 รุ่นย่อย 
กล็อค 19 มีรุ่นย่อยที่วางจำหน่าย เช่นเดียวกับกล็อคในรุ่นอื่น ๆ ซึ่งมีรุ่นกล็อค 19ซี (Glock 19C) โดย C หมายถึง compensator ซึ่งในการออกแบบมีการเพิ่มส่วนคอมเพนเซเตอร์ โดยสวมเข้ากับลำกล้องเพิ่มความยาวของโครงลูกเลื่อน แรงดันจากแก๊สบางส่วนที่ขยายตัวเมื่อทำการยิงจะถูกเบี่ยงเบนให้กระจายออกด้านบน ซึ่งจะช่วยลดผลของการสะบัดขึ้นด้านบนจากแรงสะท้อนกลับของปืน ข้อเสียของการติดตั้งคอมเพนเซเตอร์คือ แสงที่ออกจากปากลำกล้องปืนบางครั้งจะพุ่งขึ้นด้านบน ซึ่งอาจทำให้ผู้ยิงตาบอดชั่วขณะได้ โดยเฉพาะในสถานการณ์เวลากลางคืน ดังนั้นการใช้งานโดยเจ้าหน้าที่ทหาร ตำรวจจึงมีข้อจำกัด

มีรุ่นพิเศษต่าง ๆ มากมาย เช่น รุ่นโอดีกรีน (OD Green) ที่ด้ามจับเป็นสีเขียวมะกอกแต่โครงลูกเลื่อนเป็นสีดำเหมือนเดิม

รุ่นที่จำหน่ายปัจจุบันเป็นรุ่นที่ห้า โดยด้ามจับได้รับการออกแบบใหม่ให้ไม่มีร่องนิ้ว กลับไปเหมือนกับรุ่นที่หนึ่งและสอง เนื่องจากร่องนิ้วบนปืนรุ่นที่สามและสี่ อาจสร้างความรำคาญให้กับผู้ใช้ที่มีมือขนาดใหญ่ได้ และเป็นรุ่นแรกที่มีก้านปลดท้ายลูกเลื่อนทั้งสองด้าน

รุ่นกล็อค 19เอ็กซ์ (Glock 19X) เริ่มวางจำหน่ายตั้งแต่ ค.ศ. 2018 โดยเป็นลูกผสมที่มีชุดลูกเลื่อนของกล็อค 19 และด้ามจับของกล็อค 17
# แบร์คไฮน์
ห้องหลักของแบร์คไฮม์มุ่งเน้นไปที่ดนตรีเทคโน ชั้นบนมีพื้นที่เล็ก ๆ ชื่อ พาโนรามาบาร์ (Panorama Bar) ซึ่งเป็นดนตรีเฮาส์ ชั้นใต้ดินเปิดให้เข้าสำหรับผู้ชายเท่านั้น มีชื่อว่า "Lab.Oratory" (ลับโอราโทรี) โรลลิงสโตนเขียนบรรยายถึงส่วนชั้นใต้ดินนี้ไว้ในปี 2014 ว่าเป็น "ที่รู้กันในฐานะเซ็กซ์คลับที่สุดขั้วที่สุดของเบอร์ลิน" ภายในคลับยังมีดาร์กรูมซึ่งมีไว้ใช้ทำกิจกรรมทางเพศเป็นพิเศษ สื่อมักจะรายงานว่าผู้เข้าใช้บริการของคลับมักปล่อยตัวให้เปิดเผยต่อการมีเพศสสัมพันธ์อยู่เสมอ 

วัฒนธรรม
ภายในมีกฎห้ามถ่ายภาพเป็นอันขาด ผู้ที่เข้าใช้บริการที่มีมือถือพกมาด้วยจะต้องได้รับสติกเกอร์ติดปิดที่กล้องของมือถือ กฎนี้ยังคงบังคับใช้แม้ในระหว่างปี 2020 ซึ่งคลับปิดให้บริการและแปลงไปเป็นพื้นที่จัดแสดงงานศิลปะชั่วคราวระหว่างการระบาดของโควิด-19 ในห้องส้วมของคลับไม่มีกระจก เพื่อให้ผู้เข้าใช้บริการไม่ต้องกังวลกับ "ความเสื่อมเสียเกียรติยศจนหมดสนุกหลังเห็นหน้าของตนหลังปาร์ตีที่สุดเหวี่ยง" ("buzzkilling indignity of seeing their own faces after an epic partying session")

ผลการค้นคว้าทางวิชาการในปี 2022 ระบุว่าแบร์คไฮน์เป็น "การรวมกันขององค์ประกอบต่าง ๆ ของตัณหาและยา" ('pharmacolibidinal constellation') ที่โดดเด่นเป็นพิเศษ รสนิยมทางเพศอาจเปลี่ยนแปร (sexual orientations may become porous) และพฤติกรรมที่มีอยู่เดิมเปลี่ยนแปลงไปได้ตามสภาพแวดล้อมพิเศษของคลับ

ระเบียบการผ่านประตูแบร์คไฮน์เป็นที่รู้จักในทางที่ไม่ดีเป็นพิเศษ ระเบียบประตูของแบร์คไฮน์ทั้งเคร่งครัดและไม่โปร่งใส และมักถูกกล่าวหาว่ามีอคติทางเชื้อชาติ และมักนำไปสู่ข้อสงสัยและข้อถกเถียงเกี่ยวกับนโยบายซึ่งขึ้นอยู่กับความรู้สึกของคนคุมประตูเป็นหลัก สเว็น มาร์ควาร์ท (Sven Marquardt) หัวหน้าคนคุมประตูผู้เป็นช่างภาพเช่นกัน กลายมาเป็นคนมีชื่อเสียงย่อย ๆ ในแวดวงเทคโน